Exkurzia - Tytex Slovakia s.r.o.

V rámci voľby budúceho povolania žiaci 8. A triedy navštívili prevádzku firmy Tytex Slovakia s.r.o. na Chemlonskej ulici.

Pracovníci prevádzky previedli našich žiakov výrobou, ochotne odpovedali na ich otázky a vysvetlili niektoré princípy výroby. Žiaci získali informácie o výrobe zdravotníckych textílií, akými sú nohavičky pre inkontinentných pacientov, pre pacientov postihnutých osteoporózou a herniou a pre pacientov v pooperačnom stave. Taktiež sa tu vyrába oblečenie pre mamičky po pôrode a pre tehotné ženy.

Takmer celá produkcia sa vyváža do krajín Európskej únie, no iba necelých 5% sa dostáva na americké a japonské trhy.