Vodárenská nádrž Starina

Všetci žiaci 6. ročníka 3. júna 2015 navštívili najväčšiu vodnú nádrž na pitnú vodu na Slovensku – Starinu. Po dlhom čakaní na povolenie videli nádhernú trblietavú vodnú hladinu, obklopenú tichými lesmi a mlčanlivými zákutiami.

Všetci vieme, že Starina má prvenstvo medzi slovenskými vodnými nádržami na pitnú vodu. V jej okolí platia prísne pravidlá správania sa, keďže ide o I. a II. stupeň Pásma hygienickej ochrany. Nesmie sa v jej vodách kúpať, člnkovať, chytať ryby, približovať sa k jej brehom. Voda je vraj veľmi studená. Uprostred VN je „plošina“, tzv. lievik, ktorý je spojený s budovou VN dlhými chodbami s potrubiami, ktorými sa odvádza voda do Úpravne vody v Stakčíne. Keď sme sa doň zvrchu pozerali, mnohým sa zakrútilo v hlave. Na plošinu bolo treba prejsť dlhým tunelom, kde bolo mnohým poriadne zima. Veru i báli sa, lebo na niektorých miestach presakovala voda a vyzrážala minerály, ktoré pripomínajú kvaple v jaskyniach. Zvládnuť 1 200 schodov nebol problém ....až na niektorých. Cestou naspäť sme navštívili Kolonické sedlo. „Taký astronomický komplex aký máme my v Kolonici, ani na Slovensku nie je,“ povedal nám riaditeľ hvezdárne – pán Igor Kudzej. Vraj závidieť nám ho môže i Bratislava. Chceme vám prezradiť aj to, že miestu sa ináč hovorí aj Park tmavej oblohy. Vraj je tu v noci najtmavšia obloha. Ako to viete, pýtali sme sa. Čo myslíte, milí čitatelia, čo nám odpovedali pracovníci hvezdárne? Nebudeme vás napínať. Cez satelit. A keď takých zaujímavosti chcete vedieť viac, navštívte kolonickú hvezdáreň, ktorá je súčasťou hvezdárne v Humennom.

{gallery}__2015_06_27_starina{/gallery}