Beseda s policajtmi

Dňa 11.6.2015, minulý štvrtok, sa prvácke triedy 1.B, 1.C a 1.D zúčastnili besedy s príslušníkmi policajného zboru. Pani kpt. Anna Čopáková oboznámila žiakov s jednotlivými zložkami polície a ich náplňou práce.

Ďalej upriamila pozornosť na bezpečnosť detí počas letných prázdnin. Vystríhala našich žiakov pred nebezpečenstvom kontaktu s neznámymi ľuďmi. Pán npor. Martin Krídla predviedol pracovné nástroje, s ktorými policajt pracuje, porozprával, čo všetko musí policajt ovládať, aby mohol vykonávať toto neľahké povolanie. Žiaci sa aktívne zapájali do diskusie a mali nevyčerpateľné množstvo otázok, na ktoré hostia trpezlivo odpovedaliJ Odvážlivci si mohli vyskúšať váhu nepriestrelnej vesty, či putá na rukách. Stretnutie s políciou sa po úvode v priestoroch školy, presunulo na parkovisko za školou, kde na deti čakala prehliadka policajných áut a motorky. Ich pohodlnosť si mnohí zo žiakov aj vyskúšaliJ Pani policajtka z dopravnej polície predstavila žiakom interiér policajného motorového vozidla a použitie vysielačiek, či sirény. Za krásne dopoludnie ďakujeme pani učiteľke Bacákovej, ktorá besedu zorganizovala a ochotným policajtom a policajtkám, ktorí si našli čas a prišli medzi nás.

{gallery}__2015_06_16_beseda{/gallery}