Exkurzia - AO na Kolonickom sedle

9. júna žiaci dvoch tried, 8. A a 9. C, strávili astronomické dopoludnie v AO na Kolonickom sedle.

Exkurzia začala prehliadkou observatória a Vihorlatského národného teleskopu. Žiaci sa dozvedeli zaujímavé veci o observatóriu, absolvovali prehliadku Informačného centra Parku tmavej oblohy Poloniny. Každý mal možnosť cez slnečný ďalekohľad sledovať Slnko, čo sa žiakom páčilo asi najviac. Program exkurzie pokračoval v planetáriu, kde sa žiaci formou audiovizuálnej prednášky dozvedeli mnohé zaujímavé skutočnosti o Zatmeniach Slnka a Mesiaca.

Ani horúčava, ktorá bola počas exkurzie, nás neobrala o zážitok v Astronomickom observatóriu na Kolonickom sedle.

Celým programom nás previedli odborní pracovníci - lektori: Michal Maturkanič a Mgr. Peter Mikloš, začo im patrí naše poďakovanie.

{gallery}__2015_06_15_kolonica{/gallery}